|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2016 m. vasario 9 d.  |
| įsakymu Nr. AD1-406 |

**STADIONO GATVĖS ATKARPOS NUO MALŪNININKŲ G. 13 IKI STADIONO G. 5 PAPRASTOJO REMONTO DARBŲ SU REMONTO APRAŠO PARENGIMU skelbiamo MAŽOS VERTĖS PIRKIMO SĄLYGŲ APRAŠAS**

TURINYS

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | TIEKĖJŲ KVALIFIKACIJOS REIKALAVIMAI |
| IV. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| V. | PASIŪLYMŲ RENGIMAS, PATEIKIMAS, KEITIMAS |
| VI. | PASIŪLYMŲ GALIOJIMO UŽTIKRINIMAS |
| VII. | KONKURSO SĄLYGŲ APRAŠO PAAIŠKINIMAS IR PATIKSLINIMAS |
| VIII. | SUSIPAŽINIMO SU PASIŪLYMAIS PROCEDŪROS |
| IX. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| X. | PASIŪLYMŲ VERTINIMAS |
| XI. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO |
| XII. | GINČŲ NAGRINĖJIMO TVARKA |
| XIII. | PIRKIMO SUTARTIES SĄLYGOS |
|  | PRIEDAI: |

1 priedas – Pasiūlymo forma;

2 priedas – Techninė specifikacija.

3 priedas – Stadiono nuotrauka.

**I SKYRIUS**

**BENDROSIOS NUOSTATOS**

1. Klaipėdos miesto savivaldybės administracija(Biudžetinė įstaiga, Liepų g. 11, LT-91502 Klaipėda, tel. (8 46) 39 60 66, faks. (8 46) 41 00 47, el. p. info@klaipeda.lt, Duomenys kaupiami ir saugomi Juridinių asmenų registre, kodas 188710823) (toliau – Perkančioji organizacija), numato pirkti **Stadiono gatvės atkarpos nuo Malūnininkų g. 13 iki Stadiono g. 5 paprastojo remonto darbus su remonto aprašo parengimu** (toliau – darbai).
2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Perkančiosios organizacijos pasitvirtintomis ir Centrinėje viešųjų pirkimų informacinėje sistemoje (toliau – CVPIS) paskelbtomis Klaipėdos miesto savivaldybės administracijos supaprastintų viešųjų pirkimų taisyklėmis, patvirtintomis Klaipėdos miesto savivaldybės administracijos direktoriaus 2008 m. rugsėjo 17 d. įsakymu Nr. AD1-1783 (Klaipėdos miesto savivaldybės administracijos direktoriaus 2013 m. gruodžio 31 d. įsakymo Nr. AD1-3351 redakcija, pakeista Klaipėdos miesto savivaldybės administracijos direktoriaus 2014 m. gegužės 6 d. įsakymu Nr. AD1-1400, pakeista Klaipėdos miesto savivaldybės administracijos direktoriaus 2015 m. sausio 29 d. įsakymu Nr. AD1-259, pakeista Klaipėdos miesto savivaldybės administracijos direktoriaus 2015 m. gruodžio 30 d. įsakymu Nr. AD1-3832) (toliau – Taisyklės), Lietuvos Respublikos civiliniu kodeksu (toliau – civilinis kodeksas), kitais viešuosius pirkimus reglamentuojančiais teisės aktais bei konkurso sąlygų aprašu.
3. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) <https://pirkimai.eviesiejipirkimai.lt/>. Pirkimas, vadovaujantis Viešųjų pirkimų įstatymo 151 straipsniu, vykdomas CVP IS priemonėmis elektroniniu būdu.
4. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
6. Perkančioji organizacija nėra pridėtinės vertės mokesčio mokėtoja.
7. **Visos pirkimo sąlygos nustatytos pirkimo dokumentuose, kuriuos sudaro:**
	1. skelbimas apie pirkimą;
	2. konkurso sąlygų aprašas (kartu su priedais);
	3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus).
8. Perkančiosios organizacijos kontaktiniai asmenys: **dėl klausimų, susijusių su pirkimo objektu –** Klaipėdos miesto savivaldybės administracijos Miesto tvarkymo skyriaus vedėjo pavaduotoja Irena Nachčiunova, tel. (8 46) 39 60 89, el. paštas irena.nachčiunova@klaipeda.lt; **dėl klausimų, susijusių su viešojo pirkimo procedūromis –** Viešųjų pirkimų skyriaus vyriausioji specialistė Gileta Vilkaitė, tel. (8 46) 39 61 78, el. paštas gileta.vilkaite@klaipeda.lt.

**II SKYRIUS**

**PIRKIMO OBJEKTAS**

1. **Pirkimo objektas – Stadiono gatvės atkarpos nuo Malūnininkų g. 13 iki Stadiono g. 5 paprastojo remonto darbai su remonto aprašo parengimu:**
	1. paprastojo remonto aprašo parengimas;
	2. paprastojo remonto darbai Stadiono g. ruože tarp Malūnininkų g. 13 ir Stadiono g. 5.Preliminarus remontuojamo ruožo ilgis ~ 0,34 km.
2. Preliminarūs perkamų darbų kiekiai nurodyti Pasiūlymo formoje (konkurso sąlygų aprašo 1 priede), jie gali keistis ne daugiau kaip 50 % į didžiąją ar mažąją pusę.
3. Detalus perkamų darbų aprašymas ir reikalavimai nurodyti techninėje specifikacijoje (konkurso sąlygų aprašo 2 priedas). *Jeigu techninėje specifikacijoje ir kituose pridedamuose prieduose nurodomas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, jie yra tik informacinio pobūdžio ir tiekėjas gali siūlyti bei naudoti kitų gamintojų lygiavertę produkciją ar įrangą.*
4. **Pagrindiniai darbai,** kuriuos privalo atlikti pats tiekėjas - asfalto dangų klojimas. Kitiems darbams atlikti tiekėjas gali pasitelkti subrangovą (-us).
5. **Prievolių įvykdymo terminai bei kitos pirkimo sutarties sąlygos** nurodytos konkurso sąlygų aprašo XIII skyriuje**.**
6. **Šis pirkimas į dalis neskirstomas**, todėl tiekėjas turi pateikti pasiūlymą visai darbų apimčiai bendrai. Alternatyvūs pasiūlymai bus atmesti.

**III SKYRIUS**

**TIEKĖJŲ KVALIFIKACIJOS REIKALAVIMAI**

1. Tiekėjai, dalyvaujantys pirkime, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 15.1. | Tiekėjas (fizinis asmuo) arba tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas),  dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Pateikiama: išrašai iš teismų sprendimų, jei tokie yra, ar Informatikos ir ryšių departamento prie Vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkos duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Nurodytas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Pateikiamas skenuotas dokumentas elektroninėje formoje. |
| 15.2.  | Tiekėjas neturi neįvykdytų įsipareigojimų, susijusių su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Pateikiama:1) **Dėl įsipareigojimų, susijusių su mokesčių mokėjimu (neįskaitant socialinio draudimo įmokų)** Lietuvos Respublikoje registruotas fizinis ar juridinis asmuo pateikia Valstybinės mokesčių inspekcijos išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia atitinkamos užsienio šalies institucijos išduotą dokumentą. Pateikiamas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos.**2) Dėl įsipareigojimų, susijusių su socialinio draudimo įmokų mokėjimu,** Lietuvos Respublikoje registruoto **juridinio asmens** duomenis paskutinę pasiūlymų pateikimo dieną pasitikrina, užfiksuoja ir išsaugo pati Perkančioji organizacija. ***Atkreipiamas dėmesys, kad SODRA informacinėje sistemoje viešai tikrintini duomenys yra užfiksuoti prieš dvi darbo dienas ir Perkančioji organizacija šiuos duomenis laikys aktualiais.*** Lietuvos Respublikoje registruotas tiekėjas, kuris yra **fizinis asmuo**, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas, kompetentingos valstybės institucijos išduotą pažymą. Pateikiamas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos.Jei pateikiami dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai jų galiojimo laikotarpiu yra priimtini.Pateikiami skenuoti dokumentai elektronine forma. |
| 15.3. | Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Pateikiama: išrašas iš teismo sprendimo arba Informatikos ir ryšių departamento prie Vidaus reikalų ministerijos išduota pažyma ar VĮ Registrų centro išduota jungtinė pažyma ***apie fizinį asmenį***, arba atitinkamos užsienio šalies institucijos dokumentas, išduotas ne anksčiau **kaip 30 dienų** iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Pateikiamas skenuotas dokumentas elektronine forma. |
| 15.4. | Tiekėjas nėra pripažintas neįvykdęs pirkimo sutarties ar netinkamai ją įvykdęs (ir tai buvo esminis pirkimo sutarties pažeidimas) ir dėl to per pastaruosius 3 metus, bet ne anksčiau kaip 2016-01-01, buvo nutraukta pirkimo sutartis arba per pastaruosius 3 metus, bet ne anksčiau kaip 2016-01-01,  buvo priimtas ir įsiteisėjęs teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. | Pateikiama: Lietuvos Respublikoje registruoto tiekėjo duomenis pasitikrina pati Perkančioji organizacija. Ne Lietuvos Respublikoje registruoti tiekėjai pateikia laisvos formos tiekėjo deklaraciją. Pateikiamas skenuotas dokumentas elektronine forma. |
| 15.5. | Tiekėjas turi būti įregistruotas įstatymų nustatyta tvarka ir turėti teisę atlikti bendruosius statybos darbus (statinių grupė - susisiekimo komunikacijos: keliai ir/ar keliai (gatvės)). | Pateikiama: 1) profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo įregistravimą ir teisę verstis atitinkama veikla. Lietuvos Respublikoje registruotas tiekėjas pateikia: VĮ Registrų centro išduotą Lietuvos Respublikos juridinių asmenų registro išplėstinį išrašą ir/arba įstatus ir kitus dokumentus, patvirtinančius tiekėjo teisę verstis atitinkama veikla, asmuo, besiverčiantis veikla turint verslo liudijimą – verslo liudijimą bei kitus dokumentus, patvirtinančius tiekėjo teisę verstis atitinkama veikla.2) Kompetentingų institucijų išduoti galiojantys kvalifikacijos atestatai arba Teisės pripažinimo pažymos (ne LR registruotiems tiekėjams) ar kiti lygiaverčiai dokumentai, suteikiantys teisę atlikti bendruosius statybos darbus (statinių grupė – susisiekimo komunikacijos: keliai ir/ar keliai (gatvės)).Pateikiamas skenuotas dokumentas elektroninėje formoje. |
| 15.6. | Tiekėjas sutarčiai vykdyti turi pasiūlyti **bent 1 kvalifikuotą statinio statybos darbų vadovą** (statinių grupė – susisiekimo komunikacijos: keliai ir/ar keliai (gatvės)), kurio darbo patirtis būtų ne mažesnė kaip 3 metai.  | Pateikiama:1) Tiekėjo ar jo įgalioto asmens parašu patvirtintas specialistų, kurie bus atsakingi už sutarties vykdymą, sąrašas, kuriame nurodomi specialistų vardai ir pavardės, jų pareigos vykdant sutartį, darbo patirties trukmė, kvalifikacijos atestatai, leidžiantys vykdyti konkurso sąlygų apraše nurodytus darbus, išdavusios institucijos pavadinimas, atestato numeris ir galiojimo laikas, atestatu įgyta teisė.2) LR Aplinkos ministerijos nustatyta tvarka išduoti išvardintų specialistų kvalifikacijos atestatai ar Teisės pripažinimo pažymos (ne LR registruotiems tiekėjams), leidžiantys vykdyti konkurso sąlygų apraše nurodytus darbus, patvirtinantys jų patirtį ir kvalifikaciją.  Jeigu kvalifikacijos atestato galiojimo laikotarpis pasibaigtų sutarčiai nepasibaigus, jis turi būti pratęstas ir galioti visą sutarties įgyvendinimo laikotarpį.Pateikiamas skenuotas dokumentas elektroninėje formoje. |

1. Pateikiant atitinkamų dokumentų skaitmenines kopijas ir pasiūlymą pasirašant vadovo arba įgalioto asmens saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
2. Jeigu tiekėjas dėl pateisinamų priežasčių negali pateikti Perkančiosios organizacijos reikalaujamų dokumentų, jis turi teisę vietoje jų pateikti kitus Perkančiajai organizacijai priimtinus dokumentus ar informaciją, kuri patvirtintų, kad tiekėjo kvalifikacija atitinka keliamus reikalavimus. Šiuo atveju prieš teikiant pasiūlymą tiekėjas raštu kreipiasi į Perkančiąją organizaciją, nurodydamas ketinamus pateikti dokumentus ar informaciją ir klausdamas, ar tokie dokumentai ar informacija priimtina, bei nurodydamas priežastis, kodėl negali pateikti Perkančiosios organizacijos reikalaujamų dokumentų.
3. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija.
4. Vietoje lentelės 15.5 punkte nurodytų dokumentų, tiekėjas gali pateikti Viešųjų pirkimų tarnybos išduotą pažymą dėl įrašymo į oficialius patvirtintų tiekėjų sąrašus.
5. Jei kvalifikacijos reikalavimus patvirtinantis dokumentas išduotas anksčiau nei nurodė Perkančioji organizacija, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.
6. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma *(Apostille)* tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
7. **Kvalifikacijos reikalavimai ūkio subjektų grupės nariams:** jei bendrą pasiūlymą pateikia ūkio subjektų grupė, šio konkurso sąlygų aprašo 15.1-15.4 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šio konkurso sąlygų aprašo 15.5-15.6 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. Konkurso sąlygų aprašo 15.5 punkte nurodyti kvalifikaciją patvirtinantys dokumentai turi būti išduoti toms kompetencijoms patvirtinti, kurias pagal jungtinės veiklos sutartį įsipareigoja atlikti jungtinės veiklos partneris. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia („prisega“) savo ir kitų ūkio subjektų grupės narių dokumentus, pagrindžiančius atitikimą keliamiems kvalifikacijos reikalavimams.
8. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju tiekėjai privalo įrodyti perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį.
9. Tiekėjas sutarties vykdymui kaip specialistą gali pasitelkti fizinį asmenį:
	1. Jei tiekėjas tokio asmens neketina įdarbinti, tokiu atveju specialistas (fizinis asmuo) pasiūlyme nurodomas kaip tiekėjo **subtiekėjas.** Tiekėjas, pagrįsdamas atitikimą kvalifikacijos reikalavimams, pateikia Perkančiajai organizacijai informaciją apie specialisto atitikimą šio konkurso sąlygų aprašo 15.1-15.4 punktuose nurodytiems reikalavimams, taip pat sutartį ar preliminariąją sutartį ar ketinimų protokolą dėl sutarties sudarymo su specialistu laimėjimo ir sutarties sudarymo atveju. Svarbu, kad susitarimas (pavyzdžiui, preliminarioji sutartis, ketinimų protokolas) būtų sudaryti **iki tiekėjui pateikiant pasiūlymą.**
	2. Jeigu tiekėjas pasiūlyme nurodo specialistą (fizinį asmenį), kurį laimėjimo ir sutarties sudarymo atveju ketina įdarbinti, tokiu atveju, tiekėjas iki pateikiant pasiūlymą turėtų sudaryti su ketinamu sutarties vykdymo metu pasitelkti specialistu susitarimą arba ketinimų protokolą arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą Perkančiajai organizacijai ir konkurso laimėjimo ir sutarties sudarymo atveju specialistai bus įdarbinti.
10. **Kvalifikacijos reikalavimai tretiesiems asmenims (subrangovams, suteikėjams, subtiekėjams) (toliau bendrai – subtiekėjai):** savo pasiūlyme tiekėjas turi nurodyti (konkurso sąlygų aprašo 1 priede), kokius subtiekėjus jis ketina pasitelkti, jei pasitelks. Pasitelkiami subtiekėjai privalo atitikti konkurso sąlygų aprašo 15.1-15.4 punktuose nustatytus kvalifikacijos reikalavimus, reikalaujami dokumentai pateikiami kiekvieno subtiekėjo atskirai. Konkurso sąlygų aprašo 15.5 punkte nurodyti kvalifikaciją patvirtinantys dokumentai turi būti išduoti toms kompetencijoms patvirtinti, kurias tiekėjas perduoda subtiekėjui vykdyti.
11. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.

**IV SKYRIUS**

**ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją, taip pat visi ūkio subjektų grupės nariai nurodomi pasiūlymo formoje (šio aprašo 1 priedas). Jungtinės veiklos sutartyje turi būti nurodyti kiekvienos šios sutarties šalies įsipareigojimų vertės dalis, išreikšta procentiniu dydžiu, vykdant numatomą su Perkančiąja organizacija sudaryti pirkimo sutartį, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.

**V SKYRIUS**

**PASIŪLYMŲ RENGIMAS, PATEIKIMAS IR KEITIMAS**

1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierine forma arba ne Perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.
2. **Pasiūlymas turi būti pateikiamas iki 2016 m. kovo 2 d. 13:00 val**. (Lietuvos Respublikos laiku) tik elektroninėmis priemonėmis, naudojant CVP IS, pasiekiamą adresu https://pirkimai.eviesiejipirkimai.lt. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.Pasiūlymo pateikimo data laikoma ta, kai gaunamas visas pasiūlymas (paskutinė pasiūlymo dalis). Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. ***Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.***
3. Pasiūlymus gali teikti **tik CVP IS registruoti tiekėjai** (nemokama registracija adresu <https://pirkimai.eviesiejipirkimai.lt>). Visi dokumentai, patvirtinantys tiekėjų kvalifikacijos atitiktį konkurso sąlygų apraše nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc* ir kt.). Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
4. **Pasiūlymas privalo būti pasirašytas galiojančiu saugiu elektroniniu parašu**, atitinkančiu Lietuvos Respublikos elektroninio parašo įstatymo nustatytus reikalavimus. Saugiu elektroniniu parašu tvirtinamas visas pasiūlymas. Atskirai kiekvieno dokumento elektroniniu parašu pasirašyti nereikia. **Jeigu pasiūlymą pateikia ne tiekėjo vadovas, kartu su pasiūlymu turi būti pateikta pasiūlymą teikiančio tiekėjo atstovo įgaliojimo pateikti ir pasirašyti pasiūlymą ir kitus dokumentus elektroniniu parašu skaitmeninė kopija**.
5. Tiekėjas pasiūlyme turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Tiekėjas savo pasiūlyme nurodydamas, kad pasiūlyme pateikta informacija yra konfidenciali**, turi argumentuotai pagrįsti, kodėl jo nurodyta informacija yra laikoma konfidencialia bei pateikti dokumentus, įrodančius, kokiu pagrindu nurodyta informacija turėtų būti laikoma konfidencialia (pateikiamas pagrindimas dėl pasiūlyme nurodytos konfidencialios informacijos).** Tiekėjui neįvykdžius šios sąlygos, perkančioji organizacija laikys, kad Tiekėjo pasiūlyme nėra konfidencialios informacijos. Perkančioji organizacija, Komisija, jos nariai ar ekspertai ir kiti asmenys negali atskleisti Tiekėjo pateiktos informacijos, kurią Tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti Tiekėjo nurodoma kaip konfidenciali. Atkreipiame dėmesį, kad pagal Lietuvos Aukščiausiojo Teismo suformuotą praktiką, tam kad informacija būtų laikoma komercine paslaptimi, ji turi atitikti šiuos požymius: 1) informacija turi būti slapta (nevieša). Komercinę paslaptį sudaro tik tokia informacija, kuri nėra visuotinai žinoma ar laisvai prieinama tretiesiems asmenims; 2) informacija turi turėti tikrą ar potencialią komercinę (gamybinę) vertę dėl to, kad jos nežino tretieji asmenys ir ji negali būti laisvai prieinama; 3) informacija turi būti slapta dėl jos savininko ar kito asmens, kuriam savininkas ją yra patikėjęs, protingų pastangų išsaugoti jos slaptumą. Konfidencialius dokumentus tiekėjas nurodo pasiūlymo formoje, parengtoje pagal konkurso sąlygų aprašo 1 priedą.
6. Tiekėjas kainos pasiūlymą privalo pateikti pagal konkurso sąlygų aprašo 1 priede pateiktą formą. Pasiūlymuose nurodoma kaina pateikiama eurais, išreikšta ir apskaičiuota taip, kaip nurodyta konkurso sąlygų aprašo 1 priede. **Apskaičiuojant kainą tiekėjas privalo atsižvelgti ir pasiūlymo kainoje įvertinti konkurso sąlygų apraše, techninėje specifikacijoje (konkurso sąlygų aprašo 2 priedas) nurodytus reikalavimus perkamiems darbams. Tiekėjas turi pasiūlyti tokią kainą, kuri užtikrintų tinkamą tiekėjo įsipareigojimų įvykdymą. Į pasiūlymo kainą turi būti įskaičiuoti visi mokesčiai ir visos tiekėjo išlaidos. Išlaidos, kurių tiekėjas teikdamas pasiūlymą neįskaičiavo, nebus papildomai apmokamos. Visas išlaidas, susijusias su sutarties vykdymu, kurios nebus nurodytos (įskaičiuotos) pasiūlyme ar sutartyje, prisiima tiekėjas.** Visuose atliekamuose skaičiavimuose bei apvalinimuose turi būti laikomasi bendrų skaičių apvalinimo taisyklių ir įkainiai bei kainos pasiūlyme turi būti nurodomos paliekant du skaitmenis po kablelio**.**
7. Pateikdamas pasiūlymą, tiekėjas sutinka su konkurso sąlygų aprašu ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
8. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas dokumentas (originalo kalba) su tinkamai patvirtintu vertimu į lietuvių kalbą. Tinkamu bus laikomas vertimas patvirtintas tiekėjo ar jo įgalioto asmens parašu,arba patvirtintas vertėjo parašu ir vertimo biuro anspaudu.
9. **Pasiūlymą sudaro tiekėjo pateiktų duomenų, dokumentų elektroninėje formoje, skaitmeninių dokumentų kopijų ir atsakymų į CVP IS priemonėmis pateiktus klausimus visuma:**
	1. užpildytas atsakymų atitikties konkurso sąlygų apraše nurodytiems minimaliems kvalifikacijos reikalavimams klausimynas ir CVP IS pasiūlymo lango eilutėje „Prisegti dokumentai“ pateikti reikalaujami dokumentai;
	2. užpildytas pasiūlymas, parengtas pagal konkurso sąlygų aprašo 1 priede pateiktą formą;
	3. jungtinės veiklos sutarties skaitmeninė kopija (jeigu pasiūlymą teikia ūkio subjektų grupė);
	4. **įgaliojimo,** suteikiančio teisę pateikti ir pasirašyti pasiūlymą ir/ar kitus dokumentus elektroniniu parašu, skaitmeninė kopija (jeigu pasiūlymą pateikia ne vadovas);
	5. **Dokumentai, įrodantys, kokiu pagrindu informacija turėtų būti laikoma konfidencialia (**pateikiamas tuo atveju, jei tiekėjas pasiūlymo formoje (konkurso sąlygų aprašo 1 priedas) nurodo, kokia pasiūlyme pateikta informacija yra konfidenciali)). *Tiekėjui pasiūlymo formoje nurodžius, kokia informacija yra konfidenciali, tačiau nepateikus pagrindimo dėl pasiūlyme nurodytos konfidencialios informacijos, laikoma, kad konfidencialios informacijos pasiūlyme nėra*;
	6. Kita konkurso sąlygų apraše prašoma informacija ir (ar) dokumentai;
	7. Tiekėjo atsakymai dėl pasiūlymo paaiškinimo ir kvalifikacijos duomenų patikslinimo (jei bus).
10. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi pasiūlymai atmetami. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma – voke), ir naudodamasis CVP IS priemonėmis*.*
11. Tiekėjas, pateikdamas pasiūlymą, turi siūlyti visą nurodytą pirkimo objekto apimtį.
12. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
13. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas, ir nurodo gavimo dieną, valandą ir minutę. Pasiūlymo pateikimo data laikoma ta, kai gaunamas visas pasiūlymas (paskutinė pasiūlymo dalis).
14. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei iki **2016-06-02**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

**VI SKYRIUS**

**PASIŪLYMŲ GALIOJIMO UŽTIKRINIMAS**

1. Perkančioji organizacija **nereikalauja pasiūlymo galiojimo užtikrinimo.**

**VII SKYRIUS**

 **KONKURSO SĄLYGŲ APRAŠO PAAIŠKINIMAS IR PATIKSLINIMAS**

1. Konkurso sąlygų aprašas gali būti paaiškinamas, patikslinamas tiekėjų iniciatyva, jiems **CVP IS susirašinėjimo priemonėmis** kreipiantis į Perkančiąją organizaciją. Prašymai paaiškinti konkurso sąlygų aprašą gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus **4 darbo dienoms** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos).** Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygų aprašą iš karto jį išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti konkurso sąlygų aprašą.
3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygų aprašą, jeigu jis buvo pateiktas laiku, arba aiškindama, tikslindama konkurso sąlygų aprašą savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus **1 darbo dienai** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos).** Į laiku gautą tiekėjo prašymą paaiškinti konkurso sąlygų aprašą Perkančioji organizacija atsako ne vėliau kaip per **3 darbo dienas** nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygų aprašą. Perkančioji organizacija tiek aiškindama, tikslindama konkurso sąlygų aprašą savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS.
4. Bet kokia informacija, konkurso sąlygų aprašo paaiškinimai, pranešimai ar kitas Perkančiosios organizacijos ir tiekėjų susirašinėjimas yra vykdomas CVP IS priemonėmis (pranešimus gaus prie pirkimo prisijungę tiekėjai).
5. Tuo atveju, kai paaiškinami (patikslinami) pirkimo dokumentai, Perkančioji organizacija paaiškinimus (patikslinimus) paskelbia CVP IS ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu Perkančioji organizacija konkurso sąlygų aprašą paaiškina (patikslina) ir negali paaiškinimų (patikslinimų) ar susitikimų protokolų išrašų (jeigu susitikimai įvyks) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus.

**VIII SKYRIUS**

**SUSIPAŽINIMO SU PASIŪLYMAIS PROCEDŪROS**

1. Susipažinimas su tiekėjų pasiūlymais, gautais CVP IS priemonėmis, prilyginamas vokų atplėšimui.Vokai su pasiūlymais bus atveriami Viešųjų pirkimų komisijos posėdyje – **2016 m. kovo 2 d. 13.00 val.** **Klaipėdos miesto savivaldybės administracijos patalpose, 1-ame aukšte, 137 kabinete, Liepų g. 11, LT-91502 Klaipėda*.***
2. Susipažinimo su pasiūlymais posėdyje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina, ar pateiktas pasiūlymas yra patvirtintas tiekėjo ar jo įgalioto asmens saugiu elektroniniu parašu. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
3. Susipažinimo su pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atveriami ir tuo atveju, jei į susipažinimo su pasiūlymais posėdį neatvyksta pasiūlymus pateikę tikėjai arba jų įgalioti atstovai.
4. Tiekėjas ar jo įgaliotas atstovas, ketinantis dalyvauti susipažinimo su pasiūlymais posėdyje, turi pateikti įgaliojimą ar kitą dokumentą, patvirtinantį jo teisę dalyvauti susipažinimo su pasiūlymais posėdyje. Šis dokumentas suformuojamas elektroninėmis priemonėmis ir „prisegamas“, sukuriant pranešimą pirkimo skiltyje „Susirašinėjimas“ arba pateikiamas Komisijai posėdžio pradžioje.
5. Kiekvienas susipažinimo su pasiūlymais posėdyje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija Perkančioji organizacija negali atskleisti tiekėjo pasiūlyme esančios konfidencialios informacijos, kurią nurodė tiekėjas.
6. Apie susipažinimo su pasiūlymais metu paskelbtą informaciją raštu pranešama ir šioje procedūroje nedalyvavusiems tiekėjams, jeigu jie to pageidauja.
7. Tolesnes pasiūlymų nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams ar jų įgaliotiems atstovams nedalyvaujant.

**IX SKYRIUS**

**PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

1. Komisija tikrina tiekėjų pasiūlymuose pateiktų kvalifikacijos duomenų atitiktį konkurso sąlygų apraše nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per Perkančiosios organizacijos nurodytą terminą. Jeigu Perkančiosios organizacijos prašymu tiekėjas nepatikslina pateiktų netikslių ir neišsamių duomenų apie savo kvalifikaciją, Perkančioji organizacija atmeta tokį pasiūlymą.
2. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygų apraše nustatytiems reikalavimams ir kiekvienam iš jų nedelsdama (ne vėliau kaip per 3 darbo dienas) CVP IS susirašinėjimo priemonėmis praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka Perkančiosios organizacijos keliamus reikalavimus.
3. Iškilus klausimų dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą CVP IS susirašinėjimo priemonėmis pateikti papildomus paaiškinimus, nekeisdami pasiūlymo esmės. Perkančioji organizacija negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių konkurso sąlygų apraše nustatytų reikalavimų neatitinkantis pasiūlymas taptų juos atitinkantis. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį ar jų nepateikė, Komisija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą.
4. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Jei tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
5. Jeigu pateiktame pasiūlyme nurodyta kaina yra neįprastai maža, Komisija gali tiekėjo CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 40 straipsnio 2 ir 3 dalyse įtvirtintomis nuostatomis, Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 „Dėl pasiūlyme nurodytos prekių, paslaugų ar darbų neįprastai mažos kainos sąvokos apibrėžimo“, Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis, patvirtintomis Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122. Jeigu tiekėjas nepagrindžia neįprastai mažos kainos, jo pasiūlymas atmetamas.
6. Komisija atmeta pasiūlymą, jeigu:
	1. tiekėjas neatitiko minimalių kvalifikacijos reikalavimų arba Perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
	2. pasiūlymas neatitiko pirkimo dokumentuose nustatytų reikalavimų arba tiekėjas per nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties;
	3. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos;
	4. buvo pasiūlyta neįprastai maža kaina ir tiekėjas Perkančiosios organizacijos prašymu per nustatytą terminą nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
	5. pasiūlymas buvo pateiktas ne Perkančiosios organizacijos nurodytomis elektroninėmis priemonėmis;
	6. tiekėjas pateikė daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma voke), ir naudodamasis CVP IS priemonėmis.

**X SKYRIUS**

**PASIŪLYMŲ VERTINIMAS**

1. Perkančiosios organizacijos neatmesti pasiūlymai vertinami pagal mažiausios kainos kriterijų.
2. Pasiūlymuose nurodytos kainos bus vertinamos eurais. Jeigu pasiūlyme kaina nurodyta užsienio valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.

**XI SKYRIUS**

**PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

1. Išnagrinėjusi ir įvertinusi pateiktus pasiūlymus, Komisija nustato pasiūlymų eilę ir laimėjusį pasiūlymą. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai, t. y. kuris CVP IS priemonėmis pateiktas anksčiausiai. Pasiūlymų eilė nenustatoma, jeigu buvo gautas tik vienas pasiūlymas.
2. Suinteresuotiems kandidatams ir suinteresuotiems dalyviams nedelsiant (ne vėliau kaip per 5 darbo dienas) pranešama apie priimtą sprendimą sudaryti pirkimo sutartį, nurodoma nustatyta pasiūlymų eilė, laimėjęs pasiūlymas, tikslus atidėjimo terminas. Jei bus nuspręsta nesudaryti pirkimo sutarties (pradėti pirkimą iš naujo), minėtame pranešime nurodomos tokio sprendimo priežastys.
3. Pirkimo sutartis sudaroma nedelsiant, bet ne anksčiau negu pasibaigė atidėjimo terminas (15 dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, esant atvejams, nustatytiems Viešųjų pirkimų įstatymo 18 straipsnio 9 dalyje.
4. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu ir jam nurodomas laikas, iki kada reikia sudaryti pirkimo sutartį. Konkursą laimėjęs tiekėjas privalo pasirašyti pirkimo sutartį per Perkančiosios organizacijos nurodytą terminą. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
5. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba tiekėjas iki Perkančiosios organizacijos nurodyto laiko nesudaro pirkimo sutarties, nepateikia sutarties įvykdymo užtikrinimo (jei reikalaujama) arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**XII SKYRIUS**

**GINČŲ NAGRINĖJIMO TVARKA**

1. Tiekėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo V skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo V skyriuje nustatyta tvarka. Pretenzija pateikiama CVP IS priemonėmis.

**XIII SKYRIUS**

**PIRKIMO SUTARTIES SĄLYGOS**

1. Sudaroma raštiška pirkimo sutartis (toliau – Sutartis) atitinka laimėjusio tiekėjo (toliau – Rangovo) pasiūlymą ir šį konkurso sąlygų aprašą. Sutartis sudaroma vadovaujantis Viešųjų pirkimų įstatymo 18 straipsniu.
2. Šalių susitarimu Rangovo prievolė atlikti darbus laikoma prievole pasiekti (užtikrinti) Sutartyje numatytą rezultatą. Rangovas yra tinkamai informuotas apie Perkančiajai organizacijai (toliau – Užsakovui) reikalingus darbus ir siekiamą rezultatą. Rangovas patvirtina, kad įvertino konkurso sąlygų aprašo, teisės aktų reikalavimus, techninę specifikaciją ir supranta, kad sudarydamas Sutartį privalo pasiekti Sutartyje numatytą rezultatą ir dėl to privalo imtis visų reikiamų veiksmų ir priemonių bei užtikrinti, kad Užsakovas galėtų tinkamai ir visapusiškai naudotis šiuo rezultatu pagal tiesioginę ir sutartyje bei konkurso sąlygų apraše numatytą paskirtį.
3. Sutartis sudaroma Užsakovo naudai ir jo interesais, todėl Užsakovas nuo pat Sutarties įsigaliojimo dienos turi teisę reikalauti iš Rangovo tinkamai vykdyti savo pareigas.
4. **Kainodaros taisyklės:** Sutartyje fiksuojami šio konkurso sąlygų aprašo 1 priede nurodyti **darbų įkainiai ir paprastojo remonto darbų aprašo parengimo kaina**. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu darbams taikomas pridėtinės vertės mokesčio (toliau – PVM) tarifas, fiksuoti įkainiai ir kaina būtų perskaičiuojami tokiu pat santykiu, kokiu pasikeičia PVM tarifas. Perskaičiavimas įforminamas Sutarties šalių atstovų pasirašomu papildomu susitarimu (protokolu), kuris tampa neatsiejama Sutarties dalimi. Perskaičiuoti įkainiai ir kaina taikomi tiems darbams ir toms paslaugoms, už kurių atlikimą PVM sąskaita faktūra išrašoma po papildomo susitarimo įsigaliojimo. Dėl kitų mokesčių pasikeitimo, rinkos kainų pasikeitimo įkainiai ir kaina neperskaičiuojami.
5. **Prievolių įvykdymo terminai:**
	1. Paprastojo remonto darbų aprašą parengti ne vėliau kaip per 1 mėnesį nuo Sutarties įsigaliojimo dienos;
	2. Paprastojo remonto darbus atlikti ne vėliau kaip per 2mėnesius nuo Užsakovo nurodymo raštu (el. paštu, faksu).
	3. **Garantijos:**
	4. Darbams suteikiamas 2 metų garantinis terminas, kuris skaičiuojamas nuo statybos užbaigimo akto pasirašymo dienos.
	5. Jeigu bet kuriuo Sutarties vykdymo metu paaiškėja, kad atlikti darbai neatitinka Sutartyje ar jos prieduose nustatytų kokybės reikalavimų, naudotos blogesnės kokybės medžiagos, nukrypta nuo reikalavimų be Užsakovo raštiško sutikimo, sudaromas abiejų šalių pasirašomas Defektinis aktas. Rangovui nepagrįstai atsisakius pasirašyti Defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas registruotu paštu. Užsakovas turi teisę reikalauti, kad Rangovas ištaisytų nustatytus trūkumus savo sąskaita arba kompensuotų Užsakovo patirtus nuostolius.
	6. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus. Garantinio laikotarpio metu išryškėję darbų defektai fiksuojami šios 75.5 punkte nurodyta tvarka. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja savo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovas neatsako, jei defektai atsirado dėl neteisingos eksploatacijos, sugadinimo, neteisingų sprendimų, stichinių nelaimių ar kitų įstatymuose numatytų atsakomybę šalinančių aplinkybių.
	7. Jei Rangovas per nustatytą terminą neištaiso nustatytų defektų, Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštusieškant kito Rangovo ir pan.
6. **Atsiskaitymų ir mokėjimo tvarka:** mokėjimai Rangovui už faktiškai atliktus darbus ir suteiktas paslaugas atliekami pagal Rangovo atliktų darbų ir paslaugų priėmimo – perdavimo aktą (turi būti pasirašytas abiejų Sutarties šalių), pateikus sąskaitą faktūrą per 30 kalendorinių dienų.
7. **Finansavimo šaltinis:** Savivaldybės biudžeto lėšos. Susisiekimo sistemos priežiūros ir plėtros programa Nr. 6, priemonė „Ištisinio asfaltbetonio dangos įrengimas miesto gatvėse ir kiemuose: ištisinio asfaltbetonio dangos remontas: Stadiono g. ruože tarp Malūnininkų g. 13 ir Stadiono g. 5 (06.01.04.01.01).
8. **Pirkimo Sutarties šalių teisės ir pareigos:**
	1. **Užsakovas įsipareigoja:**
		1. Rangovui sudaryti visas sąlygas, suteikti informaciją ar dokumentus, reikalingus Sutartyje numatytiems darbams atlikti ir paslaugoms suteikti (paprastojo remonto aprašui parengti);
		2. paprastojo remonto darbams atlikti pateikti raštišką nurodymą (el. paštu, faksu);
		3. priimti Rangovo tinkamai ir laiku atliktus darbus ir sumokėti už juos pagal Sutarties sąlygas;
	2. **Užsakovas turi teisę:**
		1. kontroliuoti darbų atlikimo eigą ir kokybę, pareikšti reikalavimus dėl darbų rezultato trūkumų, kurie buvo nustatyti per garantinį terminą;
		2. reikalauti, kad Rangovas savo sąskaita pašalintų atliktų darbų defektus, atsiradusius per garantinį laikotarpį;
		3. jei darbų priėmimo metu nustatoma trūkumų, Užsakovas turi teisę nustatyti terminą trūkumams pašalinti arba atskaityti iš Rangovui mokėtinų sumų, sumą, reikalingą tiems trūkumams pašalinti;
		4. Užsakovas turi teisę reikalauti ištaisyti paaiškėjusį defektą tiek iš Rangovo, tiek iš subrangovo, atlikusio konkretų darbą;
		5. nenupirkti viso nurodyto darbų kiekio arba pirkti didesnį kiekį, tačiau preliminarūs darbų kiekiai, nurodyti pirkimo sąlygų aprašo 1 priede, negali keistis daugiau kaip 50 procentų į didžiąją ir mažąją pusę.
	3. **Rangovas įsipareigoja:**
		1. pasirašius Sutartį per 3 darbo dienas pateikti lokalines statybos darbų kainų skaičiavimo sąmatas;
		2. parengti paprastojo remonto darbų aprašą vadovaujantis STR 1.05.06:2010 „Statinio projektavimas“, LR Statybos įstatymu, galiojančiais teritorijų planavimo dokumentais bei kitais teisės aktais, atsižvelgiant į statinio paskirtį ir sudėtingumą. Aprašo apimtis ir detalumas turi būti pakankamas Statytojo sumanymui suprasti;
		3. paprastojo remonto darbus pradėti gavus Užsakovo raštišką nurodymą;
		4. savo jėgomis, medžiagomis, rizika ir atsakomybe kokybiškai atlikti Sutartyje numatytus darbus už Sutarties kainą pagal Techninėje specifikacijoje nurodytus reikalavimus, kaip įmanoma rūpestingai bei efektyviai;
		5. prieš pradedant darbus, eismo organizavimo schemą suderinti su Kelių policijos biuru;
		6. darbams atlikti naudoti sertifikuotas statybines medžiagas, įrangą, prietaisus, sistemas, turinčias atitikties sertifikatus ar kokybės pažymėjimus ir atitinkančias pirkimo dokumentų ir teisės aktų reikalavimus;
		7. užtikrinti higienos ir saugos darbe reikalavimus, priešgaisrinę ir aplinkos ekologinę apsaugą. Darbo metu susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių ir Klaipėdos miesto tvarkymo ir švaros taisyklių;
		8. darbus vykdyti saugiai, darbų vykdymo laikotarpiu atsakyti už komunikacijų pažeidimus, juos pažeidus – atkurti savo lėšomis ir jėgomis;
		9. atlyginti Užsakovui nuostolius, atsiradusius dėl Rangovo kaltės – dėl sutartinių įsipareigojimų nevykdymo, normatyvinių dokumentų reikalavimų pažeidimo;
		10. darbams suteikti garantinį terminą;
		11. jeigu, siekiant laiku ir tinkamai įvykdyti sutartį, reikia atlikti papildomus darbus, kurių Rangovas nenumatė sudarant Sutartį, bet turėjo ir galėjo juos numatyti ir jie yra būtini Sutarčiai tinkamai įvykdyti, šiuos darbus Rangovas atlieka savo sąskaita;
		12. atsakyti už subrangovų atliktus darbus ir jų kokybę ar padarytą žalą;
		13. užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis;
		14. jei Rangovas yra ūkio subjektų grupė, veikianti pagal jungtinės veiklos sutartį, tokiu atveju jungtinės veiklos partneriai solidariai atsako Užsakovui už Sutarties vykdymą;
		15. jeigu Rangovas darbų pirkimo sutarčiai vykdyti pasitelkia subrangovus, pagrindinius darbus (nurodytus konkurso sąlygų aprašo 12 punkte) privalo atlikti pats Rangovas.
		16. nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti tiekėjui tinkamai užbaigti darbų atlikimą ir paslaugų teikimą nustatytais terminais;
		17. tinkamai vykdyti kitus įsipareigojimus, numatytus sutartyje ir galiojančiuose teisės aktuose, būtinus sutarčiai įvykdyti.
	4. **Rangovas turi teisę:**
		1. naudotis Lietuvos Respublikos statybos įstatymo ir kituose Lietuvos Respublikos teisės aktuose numatytomis rangovo teisėmis;
		2. gauti Užsakovo apmokėjimą už darbus pagal Sutartyje nustatytas sąlygas ir tvarką.
9. **Šalių atsakomybė:**
	1. Užsakovas, uždelsęs sumokėti Rangovui už atliktus darbus Sutartyje nustatyta tvarka ir terminais, Rangovui raštiškai pareikalavus, moka Rangovui 0,02 % delspinigius už kiekvieną pavėluotą dieną nuo laiku nesumokėtos sumos.
	2. Rangovas už pavėluotai atliktus darbus moka Užsakovui 0,02 % dydžio delspinigius nuo sutarties vertės už kiekvieną pavėluotą dieną. Delspinigiai išskaičiuojami iš tiekėjui mokėtinų sumų.
	3. Už kitų sutartinių įsipareigojimų nevykdymą, netinkamą vykdymą Rangovas moka 100 EUR baudą, surašant pažeidimo/defektinį aktą už kiekvieną nustatytą atvejį. Pažeidimo/defektinis aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimų/defektinis aktas surašomas jam nedalyvaujant. Bauda išskaičiuojama iš Rangovui mokėtinos sumos.
	4. Rangovui vėluojant atlikti darbus ar juos atlikus nekokybiškai, taip pat vilkinant darbų atlikimą ar piktnaudžiaujant, Užsakovas, siekdamas apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
	5. Šalys susitaria, kad esminiu Sutarties pažeidimu bus laikomas:
		1. Pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
		2. Pažeidimas, kai Rangovas raštiškai įspėtas, be objektyvių priežasčių vilkina darbų atlikimą, raštiškai įspėtas neužtikrina darbų kokybės ar daugiau nei 3 kartus pažeidžia nustatytus prievolių vykdymo terminus.
10. **Nekokybiškai (netinkamai) atlikti darbai:** jeigu Rangovas atliko darbus pažeisdamas Sutartyje ir jos prieduose numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:
	1. nedelsiant sustabdytų ir (ar) nutrauktų darbų atlikimą;
	2. neatlygintinai pakeistų nekokybiškas medžiagas, gaminius, dirbinius, įrangą;
	3. neatlygintinai pagerintų atliekamų darbų kokybę;
	4. neatlygintinai ištaisytų netinkamai atliktus darbus;
	5. atlygintų Perkančiajai organizacijai darbų trūkumų šalinimo išlaidas.
11. **Sutarties nutraukimas prieš terminą:**
	1. Užsakovas turi teisę vienašališkai nutraukti Sutartį ir pareikalauti iš Rangovo atlyginti Užsakovo patirtus nuostolius, jeigu:
		1. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
		2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
		3. Po raštiško Užsakovo įspėjimo Rangovas neužtikrina darbvų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
		4. Rangovas nevykdo bent vieno Sutartimi prisiimto įsipareigojimo.
	2. Įspėjus Rangovą apie esminį Sutarties pažeidimą, Sutartis nutraukiama per 10 darbo dienų nuo įspėjimo tiekėjui išsiuntimo dienos.
	3. Rangovas turi teisę vienašališkai nutraukti Sutartį prieš terminą, kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Užsakovas.
	4. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos atliktus darbus, šalims pasirašant priėmimo – perdavimo aktą. Užsakovas privalo sumokėti už atliktus darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.
	5. Rangovas neturi teisės vienašališkai nutraukti Sutartį nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį Rangovas privalo Užsakovo reikalavimu sumokėti 2 % dydžio baudą nuo visos Sutarties kainos (su PVM).
12. **Nenugalimos jėgos aplinkybės:**
	1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai šaliai apie kliūtį bei jos poveikį įsipareigojimų vykdymui.
	2. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).
	3. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, šalis neturi reikiamų finansinių išteklių arba šalies kontrahentai pažeidžia savo prievoles. Nenugalima jėga (*force majeure*) taip pat nelaikomos šalies veiklai turėjusios įtakos aplinkybės, į kurių galimybę šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
	4. Jei kuri nors Sutarties šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.
	5. Rangovas patvirtina, kad jis nežino apie nenugalimos jėgos aplinkybes (*force majeure*), kurių Sutarties šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
	6. Jeigu Sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
	7. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti tiekėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 60 (šešiasdešimt) kalendorinių dienų. Jei pasibaigus šiam 60 (šešiasdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.
13. **Ginčų sprendimo tvarka:** kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais, pirkimo dokumentais ir konkurso sąlygomis su visais šių dokumentų priedais, Rangovo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 15 (penkiolika) kalendorinių dienų, tai šalys susitaria spręsti juos Lietuvos Respublikos civilinio proceso kodekso nustatyta tvarka, paduodant ieškinį teismui pagal Perkančiosios organizacijos buveinės vietą, nurodytą juridinių asmenų registre.
14. **Kitos Sutarties sąlygos:**
	1. Sutartis įsigalioja tik po to, kai ją pasirašo abiejų šalių įgalioti atstovai.
	2. Sutartis galioja iki visiško Šalių įsipareigojimų pagal Sutartį įvykdymo, bet ne ilgiau kaip iki 2016-12-01.
	3. Sutarties galiojimo pabaiga neatleidžia sutarties šalių nuo tinkamo šalių įsipareigojimų, atsiradusių iki Sutarties galiojimo pabaigos, pagal Sutartį įvykdymo.
	4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygų apraše. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygų aprašą ir (ar) Sutarties sudarymo metu, Sutarties šalys gali keisti tik neesmines Sutarties sąlygas (pasikeitus subtiekėjui dėl bankroto, restruktūrizavimo bylos iškėlimo ar likvidavimo procedūros pradėjimo, neatitikimo subtiekėjams keliamų kvalifikacinių reikalavimų, subtiekėjo vienašalio sutarties nutraukimo ar negalėjimo laiku ir tinkamai įvykdyti Sutarties sąlygas, jei jis pasitelkiamas, pasikeitus Sutarties koordinatoriui, pasikeitus finansavimo šaltiniams, pasikeitus rekvizitams).
	5. **Subtiekėjai ir subtiekėjų keitimo tvarka:**
		1. Jei Rangovas pasiūlyme Sutartyje numatytų darbų atlikimui ir paslaugų teikimui nurodė pasitelkiamą subtiekėją (-us), jie turi būti nurodomi Sutartyje, nurodant subtiekėjo (-ų) pavadinimą (-us) bei jam perduodamus darbus ir paslaugas;
		2. Sutarties vykdymo metu Rangovas, raštu kreipęsis į Užsakovą ir gavęs raštišką jo sutikimą, gali keisti subtiekėją (-us), tačiau naujų subtiekėjų kvalifikacija turi atitikti konkurso sąlygų apraše subtiekėjams keltus kvalifikacijos reikalavimus. Jei Rangovas neranda kito subtiekėjo, atitinkančio subtiekėjams keliamus reikalavimus, Užsakovas turi teisę vienašališkai nutraukti Sutartį.
		3. Subtiekėjų pakeitimas įforminamas abiejų Šalių papildomu susitarimu prie Sutarties per 10 darbo dienų nuo Užsakovo raštiško sutikimo išsiuntimo tiekėjui datos;
		4. Rangovas Sutarties vykdymo metu privalės pakeisti atitinkamus darbus atliekantį subtiekėją, jei Užsakovo netenkins subtiekėjo atliekamų darbų kokybė ar Užsakovas turės pagrįstą pagrindą manyti, kad dėl pasirinkto ir konkrečius darbus atliekančio subtiekėjo veiksmų Sutarties vykdymas gali pasunkėti ar tapti neįmanomu;
		5. Jei Sutartyje numatytų darbų atlikimui ir paslaugų teikimui Rangovas subtiekėjų nepasitelks, Sutarties vykdymo metu subtiekėjai negalės būti įtraukiami.
	6. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Sutartį, išskyrus atvejus, kai ši informacija yra vieša arba ši informacija atskleista įstatymų numatytais atvejais. Šalys susitaria, kad konkurso metu sužinota informacija apie kitą šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
	7. Bet kokius mokesčius, kuriais gali būti apmokestinamos sumos, kurias gauna Rangovas arba Užsakovas Sutarties pagrindu, privalės sumokėti atitinkamai pats Rangovas arba Užsakovas.
	8. Kiekviena Sutarties šalis padengs savo išlaidas, susijusias su pirkimo vykdymu, Sutarties pasirašymu, ir vykdymu, išskyrus atvejus, aiškiai nurodytus Sutartyje.
	9. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
	10. Užsakovas laimėjusio Rangovo pasiūlymą, sudarytą Sutartį ir Sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo paskelbia CVP IS.
	11. Užsakovas ne vėliau kaip per 10 dienų CVP IS skelbia informaciją apie Sutarties neįvykdžiusį ar netinkamai ją įvykdžiusį Rangovą, kai pirkimo sutartis nutraukta dėl esminio pirkimo sutarties pažeidimo arba priimtas teismo sprendimas, kuriuo tenkinami Užsakovo reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. Paskelbęs tokią informaciją, Užsakovas nedelsdamas, tačiau ne vėliau kaip per 3 darbo dienas, apie tai informuoja Rangovą.
15. **Baigiamosios nuostatos:**
	1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami faksu, įteikiami pasirašytinai, jų originalus visais atvejais įteikiant kitai šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu. Apie savo adreso ar kitų rekvizitų pasikeitimą kiekviena šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.
	2. Sutartis sudaroma lietuvių kalba.
	3. Sutartis sudaryta dviem egzemplioriais – po vieną kiekvienai šaliai.
16. **Sutarties dokumentai:** prie Sutarties pridedami šie priedai, kurie yra neatskiriama Sutarties dalis, kurie čia yra išvardinti pagal svarbą:
	1. Konkurso sąlygų aprašas; techninė specifikacija; Perkančiosios organizacijos iki pasiūlymų pateikimo termino išsiųsti paaiškinimai;
	2. Rangovo užpildyta pasiūlymo forma ir Užsakovo prašymai paaiškinti pasiūlymą bei Rangovo pasiūlymo paaiškinimai, pateikti pirkimo procedūros metu (jei jų bus); (dokumentai saugomi pas Užsakovą);
	3. Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju, vadovaujamasi nurodyta eilės tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Konkurso sąlygų aprašo |
| 1 priedas |

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

**PASIŪLYMAS**

**STADIONO GATVĖS ATKARPOS NUO MALŪNININKŲ G. 13 IKI STADIONO G. 5 PAPRASTOJO REMONTO DARBŲ SU REMONTO APRAŠO PARENGIMU SKELBIAMO MAŽOS VERTĖS PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

 (Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Asmens, pasirašiusio pasiūlymą saugiu elektroniniu parašu, vardas, pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

*/Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us).*

|  |  |
| --- | --- |
| Subrangovo (‑ų) pavadinimas (-ai)  |  |
| Subrangovo (‑ų) adresas (-ai)  |  |
| Įsipareigojimų dalis (procentais), kuriai ketinama pasitelkti subrangovą (-us) |  |
| Darbai, kuriuos numatoma perduoti subrangovui teikti |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose (jų paaiškinimuose, papildymuose).

Pasirašydamas CVP IS priemonėmis pateiktą pasiūlymą saugiu elektroniniu parašu, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

Mes siūlome:

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Kiekis, vnt.** | **Kaina, EUR be PVM** | **Kaina, EUR su PVM** |
| 1. | Paprastojo remonto aprašo parengimas | 1 vnt. |  |  |
| Paprastojo remonto aprašo parengimo kaina, EUR su PVM |  |
| **Eil. Nr.** | **Paprastojo remonto darbai** | **Mato vnt.** | **Įkainis mato vienetui, EUR be PVM** | **Įkainis mato vienetui, EUR su PVM** | **Preliminarus kiekis** | **Bendra preliminari kaina, EUR su PVM** |
| 1. | Ištisinės 6 cm storio asfalto dangos su pagrindais įrengimas (AC 16 PD) | 1 m2 |  |  | 2 250 |  |
| 2. | Šulinio landos pritaikymas naujai dangai ir seno liuko pakeitimas nauju plaukiojančio tipo liuku | vnt. |  |  | 10 |  |
| Paprastojo remonto darbų bendra preliminari kaina, EUR su PVM  |  |
| **Bendra pasiūlymo kaina, EUR su PVM** (paprastojo remonto aprašo parengimo ir paprastojo remonto darbų kainų suma skaičiais) |  |
| **Suma žodžiais** |

***Pastabos:***

*- įkainiai ir kainos pasiūlyme nurodomos paliekant du skaitmenis po kablelio;*

*- bendra kaina turi atitikti pateiktų jos sudėtinių dalių sumą;*

*-* ***tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka.***

*- Nurodyti darbų kiekiai yra preliminarūs ir gali keistis ne daugiau nei 50 proc. į didžiąją ar mažąją pusę. Perkančioji organizacija neįsipareigoja nupirkti viso nurodyto preliminaraus darbų kiekio.*

 Teikdami šį pasiūlymą mes patvirtiname, kad siūlomi darbai visiškai atitinka pirkimo dokumentuose nurodytus reikalavimus, į mūsų siūlomą kainą įskaičiuotos visos išlaidos ir visi mokesčiai ir mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

**Sutartyje bus fiksuojami darbų įkainiai ir paprastojo remonto darbų aprašo parengimo kaina**.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ši pasiūlyme yra pateikta ir konfidenciali informacija (dokumentai su konfidencialia informacija pateikti („prisegti“ atskirai).Atkreipiame dėmesį, kad nurodydamas konfidencialią informaciją tiekėjas turi pateikti pagrindimą dėl pasiūlyme nurodytos konfidencialios informacijos (kaip yra nurodyta pirkimo sąlygų aprašo 33 punkte):

|  |  |  |
| --- | --- | --- |
| Eil.Nr. | Pateikto dokumento pavadinimas (rekomenduojama pavadinime vartoti žodį „Konfidencialu“) | Dokumentas yra įkeltas šioje CVP IS pasiūlymo lango eilutėje  |
|  |  |  |
|  |  |  |

 |

*Pastaba. Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali pasiūlymo kaina arba, kad visas pasiūlymas yra konfidencialus.* ***Tiekėjui nenurodžius arba nurodžius, kokia informacija yra konfidenciali, tačiau nepateikus pagrindimo dėl pasiūlyme nurodytos konfidencialios informacijos, laikoma, kad konfidencialios informacijos pasiūlyme nėra.***

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

Pasiūlymas galioja iki **Perkančiosios organizacijos nustatyto termino.**

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas\*) |  | (Parašas\*) |  | (Vardas ir pavardė\*) |  |

\* Kadangi visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.

Konkurso sąlygų aprašo

 2 priedas

**STADIONO GATVĖS ATKARPOS NUO MALŪNININKŲ G. 13 IKI STADIONO G. 5 PAPRASTOJO REMONTO DARBŲ SU REMONTO APRAŠO PARENGIMU**

**TECHNINĖ SPECFIKACIJA**

|  |  |
| --- | --- |
| Eil. Nr. | Darbų pavadinimas |
|  | Ištisinės 6 cm storio asfalto dangos su pagrindais įrengimas (AC 16 PD) |
| 2. | Šulinių landų pritaikymas naujai dangai ir senų liukų pakeitimas naujais plaukiojančio tipo liukais |

1. Preliminarus remontuojamo ruožo ilgis ~ 0,34 km

2. Įrengti gatvės važiuojamosios dalies asfalto viršutinį sluoksnį su pagrindais (numatyti žvyro sluoksnį, atliekantį apsauginio šalčiui atsparaus sluoksnio funkciją ~ 10 cm, įvertinus esamą sluoksnį, ir skaldos pagrindo sluoksnį visu gatvės pločiu, apimant ir kelkraščius ~ 15 cm, įvertinus esamus pagrindus.

3. Spręsti paviršiaus vandens nuvedimą atviru būdu.

4. Važiuojamoji dalis 2-jų eismo juostų po 3,25 m.

5. Išsaugoti esamus želdinius, inžinerinių tinklų šulinių liukus sulyginti su įrengta nauja danga, senus liukus pakeisti plaukiojančio tipo liukais. Pakeistus senus liukus perduoti AB „Klaipėdos vanduo“.

6. Užtikrinti sklandų prisirišimą prie esančios miesto susisiekimo sistemos.

7. Įrengti nuovažas į sklypus iki sklypų ribų ir jungtį su Pušyno gatve.

8. Baigus darbus, parengti išpildomąją statinio nuotrauką ir suderinti su Klaipėdos miesto savivaldybės Geodezijos ir GIS skyriumi.